Inger Dag Steen

Inger Dag Steen (født 22. mars 1933 i Kristiansand; død 22. november 2019) var en norsk tekstilkunstner og politiker (SV).

Dag Steen var utdannet ved tekstillinja ved Statens håndverks- og kunstindustriskole 1951-1955.

Hun blei innvalgt på Stortinget for SV i Vestfold i 1989 og satt én periode og var medlem av landbrukskomiteen. Før dette var hun medlem av Sandefjord bystyre i fem perioder fra 1967 til 1989 (ikke 1979–83). Hun var tilbake i bystyret fra 2003 til 2007. I Vestfold fylkesting satt hun fra 1983 til 1989. Hun hadde også en rekke andre kommunale og fylkeskommunale verv.

Dag Steen hadde flere tillitsverv i organisasjonslivet, både innen bildekunst og politikk (Nei til EU, Forum for utvikling og miljø, SV). Hun var leder i Vestfold bonde- og småbrukarlag fra 1997 til 2002. Fra 2000 til 2002 var hun også styremedlem i Norsk Bonde- og Småbrukarlag. Hun var æresmedlem i Norsk Bonde- og Småbrukerlag (2006).

Dag Steen ble tildelt Kongens fortjenstmedalje i sølv i 2007.

Inger Dag Steen var gift med bildehoggeren Knut Steen (1924-2011).

Referanser

Eksterne lenker 
 

Norske tekstilkunstnere
Stortingsrepresentanter 1989–1993
Stortingsrepresentanter fra SV
Stortingsrepresentanter for Vestfold
Lokalpolitikere i Sandefjord
SV-politikere i Vestfold
Norske foreningspersoner
Kongens fortjenstmedalje i sølv
Personer fra Kristiansand kommune
Personer fra Sandefjord kommune